laion/Wikipedia-Exotic huggingface dataset:
נסיגה

האם התכוונתם ל... מושגים ביטחוניים: נסיגה והשהייה – צורת קרב שמטרתה הזזת הכוחות לאחור תוך שימור המגע עם האויב והאטת התקדמותו נסיגה (פינוי שטח) – הזזת כוחות ותשתיות של מדינה מטריטוריה כחלק מהחלטה אסטרטגית או אילוץ מתמטיקה: נוסחת נסיגה – מונח מתמטי נסיגה אינסופית – שיטת הוכחה מתמטית רקורסיה (בעברית: "נסיגה") - תופעה שכל מופע שלה מכיל מופע נוסף שלה, כך שהיא מתרחשת ומשתקפת בשלמותה בתוך עצמה שוב ושוב מדעי המחשב: בדיקות נסיגה – בדיקות לשם השוואת יכולות וביצועים בין גרסאות של אותה תוכנה נסיגה (תוכנה) – חזרה לגרסת תוכנה קודמת כאשר מתברר כי בגרסה החדשה ישנן בעיות גדולות המחייבות נסיגה מדעי החיים: התנהגויות נסיגה – מספר משתנים קריטיים שבוחנים את האפקטיביות הארגונית תסמונת נסיגה – תופעה בריאותית המתרחשת עקב התפתחות סבילות לתרופות נסיגה (פסיכולוגיה) – מנגנון הגנה בו האדם חוזר לדפוס התנהגות מוקדם יותר התפתחותית, כדי להתמודד עם מצב מאיים אטביזם – נסיגה אבולוציונית נסיגה (רפואה) – הפחתה זמנית בתסמיני מחלה אחר: קרחת (נקראת גם "נסיגת שיער") - חוסר שיער על הקרקפת משגל נסוג – אמצעי למניעת היריון נסיגה (אדריכלות) – פסיעה לתוך מישור הקיר היוצרת מראה מדורג נסיגה (סרט) – סרט קולנוע משנת 2015 רגרסיה
בול מסטיף

בול מסטיף שייך למשפחת הכלביים. מקורו של גזע זה אינו ברור, אך הדעה הרווחת היא, שהוא נוצר מהכלאה בין בולדוג אנגלי למסטיף אנגלי. כמו כן ישנו גם מסטיף נפוליטני. תכונותיו תומכות בדעה זו: באומץ ובנחישות הוא דומה לבולדוג ובעירנות ובנאמנות לרכוש בעליו כמוהו כמסטיף. גזע הבול מסטיף פותח באנגליה. מפיתוח זה נוצר כלב חזק ומרשים, אשר אינו חושש להשתמש בכוחו בשעת הצורך. הודות לתכונתו זו שימש ככלב שמירה. הוא היה מתלווה לשומר הלילה באחוזה בסיוריו, במטרה למנוע מזרים לצוד באזור האחוזה, וכשהיה רואה ציד היה מתנפל עליו ומחזיק בו עד בוא השומר, בלי לפגוע בו. לכן כונה "שומר היער" או "כלבו של שומר הלילה". הבול מסטיף הוא כלב גדול במשקלו ובגובהו, אך למרות גודלו הוא קל תנועה, חופשי מסרבול או מכבדות. רגליו שריריות וחזקות וגבו ישר וקצר. פרוותו של הבול מסטיף קצרה וקשה וצבעיה חום, אדום או מנומר. על פניו מסכה שחורה, אוזניו קטנות ומקופלות ועיניו כהות או בצבע אגוז. מדיה וקבצים בנושא בול מסטיף בוויקישיתוף ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
404 (פירושונים)

האם התכוונתם ל... 404 – השנה הרביעית במאה ה-5 פיג'ו 404 – מכונית משפחתית שיוצרה על ידי יצרן הרכב הצרפתי "פיג'ו" כביש 404 – כביש עירוני החוצה את ירושלים ("כביש בגין") שגיאה 404 – הודעת שגיאה נפוצה בפרוטוקול HTTP, שמשמעותה "דף לא נמצא על השרת"
קירשנבאום

קירשנבאום (בגרמנית: Kirschenbaum) הוא שם משפחה גרמני שפירושו "עץ דובדבנים". הגרסה היידית של השם היא קירשנבוים. האם התכוונתם ל... אישים ששמם קירשנבאום: אהרון קירשנבאום – פרופסור למשפטים יצחק קירשנבאום – איש תוכנה ישראלי וחתן פרס ביטחון ישראל מוטי קירשנבאום – עיתונאי ואיש תקשורת ישראלי לונדון את קירשנבאום – תוכנית אקטואליה בערוץ 10, בהנחייתם של ירון לונדון ומוטי קירשנבאום פאינה קירשנבאום – חברת הכנסת מטעם ישראל ביתנו ריקי גיא-קירשנבאום – זמרת אופרה ישראלית אישים ששמם קירשנבוים: אברהם מיכאל קירשנבוים – לוחם חי"ש יחזקאל קירשנבוים – צייר יהודי יליד פולין דובדבני
ספריית קוטון

ספריית קוטון (באנגלית: Cotton library) או הספרייה הקוטוניאנית (באנגלית: Cottonian library) היא אוסף הספרים (הספרייה) שנאספו על ידי סר רוברט ברוס קוטון. ספריית קוטון כללה אוסף של ספרים, כתבי יד, מדליות ומטבעות שנאספו על ידי קוטון. רבים מספרים אלה היו ספרים שנכגנבו או נמכרו לאחר פיזור המנזרים על ידי הנרי השמיני. הספרייה היוותה את האוסף הגדול ביותר של ספרות אנגלית עתיקה וספרות אנגלית אמצעית - והייתה המקור באמצעותו שרדו עד ימינו יצירות מופת ידועות כמו "ביאוולף", השיר "פנינה" וכן בשורות לינדיספארן. הספרייה שימשה כמקור לימוד ומחקר למלומדי תקופתו של קוטון ובהם פרנסיס בייקון, וולטר ראלי וג'יימס אשר. ריצ'רד ג'יימס שימש כספרן בספרייה זו. עם הקמת הספרייה הבודליאנית חלק מהאוסף הועבר לספרייה זו. נכדו של קוטון, סר ג'ון קוטון, תרם את האוסף לעם הבריטי, והספרייה עברה לבית אסקס שברחוב הסטרנד ומאוחר יותר הועברה לבית אשבורנהאם. ב-23 באוקטובר 1731 פרצה במבנה שרפה וספרים רבים שהיו בספרייה אבדו (אף שחלק מהם הועתק קודם לכן, ולכן חלק מהיצירות שרדו). כיום האוסף שמור בספרייה הבריטית. רוברט קוטון סידר וקיטלג את ספריו בהתאם לארון בו ניצב הספר - כאשר כל ארון נקרא על שם הפרוטומה של הקיסר הרומי שניצבה בפינת הקיר שלצידו היה הארון. כך לדוגמה שניים מכתבי היד הידועים ביותר שבספרייה מויינו: "קוטון ויטליוס א 15" (Cotton Vitellius A.xv) ו"קוטון נירון א 10" (Cotton Nero A.x) - הראשון - ביאוולף, ניצב בארון שמימין פסלו של הקיסר ויטליוס, והיה ספר מספר 15 במדף העליון, והשני - הפנינה היה הספר העשירי במדף העליון בארון שלצד פסלו של הקיסר נירון. כיום הספרייה הבריטית ממשיכה להשתמש בשיטת המיון של קוטון לספריו. מדיה וקבצים בנושא ספריית קוטון בוויקישיתוף אתר האינטרנט הרשמי של ספריית קוטון (באנגלית) תיאורי השרפה בבית אשבורנהאם
דייוויד אנדרסן

דייוויד אמיל אנדרסן (באנגלית: David Emil Andersen; נולד ב-23 ביוני 1980 במלבורן, אוסטרליה) הוא כדורסלן עבר אוסטרלי-דני ששיחק בעמדות הפאוור פורוורד והסנטר בקבוצת אסוול ליון-וילרבאן מליגת העל הצרפתית. את הקריירה המקצוענית החל אנדרסן בקבוצת ולוגונג הוקס האוסטרלית, ולאחר שנה חתם בקבוצת קינדר בולוניה האיטלקית, איתה זכה במספר רב של תארים במהלך 4 שנותיו בקבוצה, כולל זכייה ביורוליג במאי 2001 (באותה עונה בה מכבי תל אביב זכתה בסופרוליג). בקיץ 2002 נבחר אנדרסן במקום ה-37 של דראפט ה-NBA על ידי אטלנטה הוקס, אך מיקום זה בסיבוב השני של הדראפט אינו מבטיח חוזה עם הקבוצה, ואנדרסן נשאר באיטליה. לאחר שהקבוצה הבולונזית פשטה את הרגל בקיץ 2003 עבר אנדרסן למונטפסקי סיינה, יריבתה של בולוניה בליגה האיטלקית, ובעונה הבודדת בה שיחק בקבוצה זכה עימה באליפות איטליה נוספת. לאחר סיינה עבר אנדרסן לצסק"א מוסקבה הרוסית, שם התפתח להיות אחד השחקנים הטובים ביותר באירופה (תחת המאמן אטורה מסינה). כבר בעונתו הראשונה בקבוצה נבחר אנדרסן לחמישיית העונה של היורוליג, לצד שארונאס יאסיקביצ'יוס, אנתוני פארקר וניקולה וויצ'יץ' ממכבי וארווידאס מצייאוסקאס מטאו ויטוריה. את העונה סיימה צסק"א עם הפסד בחצי הגמר לטאו ויטוריה. לאחר מכן זכה אנדרסן עם צסק"א בשני תוארי יורוליג: בעונת 2005/06 ובעונת 2007/08, כשבשני הגמרים זכו הרוסים בתואר על חשבון מכבי תל אביב. לאחר 4 עונות בשורות האלופה הרוסית עבר אנדרסן לקבוצת ברצלונה מהליגה הספרדית, המשתתפת גם ביורוליג. אנדרסן היה שותף לזכייה באליפות ספרד, ובסיום עונה אחת בקבוצה חתם ביוסטון רוקטס מה-NBA. אנדרסן, המחזיק גם בדרכון דני, נמנה עם סגל נבחרת אוסטרליה, והיה שותף לזכייתה במקום ה-7 באולימפיאדת בייג'ינג 2008. בינואר 2014 חתם בשטרסבורג עד סוף העונה. ב-11 בספטמבר חתם באסוול ליון-וילרבאן מאותה הליגה לשנתיים. בשנת 2000 זכה במדליית הספורט האוסטרלית (אנ'). עם קינדר בולוניה זכייה ביורוליג: 2001 זכייה באליפות הליגה האיטלקית: 2001 3 זכיות בגביע האיטלקי: 1999, 2001, 2002 עם מונטפסקי סיינה זכייה באליפות הליגה האיטלקית: 2004 עם צסק"א מוסקבה שתי זכיות ביורוליג: 2006, 2008 מקום שני ביורוליג: 2007 4 זכיות באליפות הליגה הרוסית: 2005, 2006, 2007, 2008 3 זכיות בגביע הרוסי: 2005, 2006, 2007 עם ברצלונה אליפות הליגה הספרדית: 2009 עם נבחרת אוסטרליה זכייה במדליית זהב באליפות אוקיאניה: 2005 זכייה במדליית זהב באליפות אוקיאניה: 2007 חבר בחמישיית העונה של היורוליג: 2005 מדיה וקבצים בנושא דייוויד אנדרסן בוויקישיתוף אתר האינטרנט הרשמי של דייוויד אנדרסן פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר היורוליג פרופיל, באתר ליגת העל הספרדית בכדורסל (בספרדית) Name: ANDERSEN, David, Award:Australian Sports Medal, itsanhonour.gov.au
פוינטר גרמני קצר שיער

פוינטר גרמני קצר השיער הוא גזע כלבים השייך למשפחת הכלביים. הגזע פותח במאה ה-19 בגרמניה למטרת ציד. כלב רובה זה פותח על ידי הכלאה של גזע פוינטר גרמני קודם עם פוינטר אנגלי, ליצירת גזע אתלטי, צנום ונענה. יש המחשיבים אותו לורסטילי ביותר מבין כלבי הרובה. תבונתו וחיבתו הטבעית הופכים אותו לבן לוויה נפוץ לבעלים פעילים. הגזע צנום, בעל מראה אתלטי וחינני, אך עם זאת בעל עוצמה ורגליים אחוריות חזקות המאפשרות לו תנועה זריזה ופניות מהירות. אזניו הארוכות יחסית ממוקמות גבוה על ראשו. חוטמו הארוך, הרחב והחזק מאפשר לו להחזיר גם ציד כבד. צדודיתו צריכה להיות ישרה או מעט דמוית אף רומאי. על העיניים להיות בהירות ככל שניתן. עיניים כהות מהוות מגרעת. זנבו נקצץ בדרך כלל, אף כי הדבר אסור במדינות מסוימות (הפוינטר הוא גזע מאוד חזק ומאוד גבוה).
חרונינגן (מחוז)

מחוז חרונינגן (בהולנדית: ‏Groningen‏Ⓘ‏) הוא המחוז הצפוני ביותר בהולנד. המחוז גובל בצפון עם גרמניה, במערב עם פריסלנד, בדרום עם דרנתה ובמזרח עם סקסוניה התחתונה, גרמניה. עיר בירת המחוז היא חרונינגן שהיא גם העיר הגדולה ביותר במחוז. במחוז 573,614 תושבים, הוא המחוז ה-9 במספר התושבים בהולנד. שטח המחוז עומד על 2,333 קמ"ר, והוא המחוז ה-8 בגודלו בהולנד. צפיפות האוכלוסין במחוז עומדת על 246 איש לקמ"ר, הצפיפות ה-9 בגודלה בהולנד. לפי נתוני הלשכה המרכזית לסטטיסטיקה של הולנד משנת 2002/2003, ל-59% מאוכלוסיית המחוז אין דת, 28% מהתושבים פרוטסטנטים, 6% קתולים, 2% מוסלמים ו-5% מגדירים את עצמם אחרת. מדיה וקבצים בנושא חרונינגן בוויקישיתוף אתר האינטרנט הרשמי של חרונינגן (בהולנדית) חרונינגן, ברשת החברתית פייסבוק חרונינגן, ברשת החברתית אקס (טוויטר) חרונינגן, ברשת החברתית אינסטגרם חרונינגן, ברשת החברתית LinkedIn חרונינגן, סרטונים בערוץ היוטיוב חרונינגן, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של הולנד. אתם מוזמנים לתרום לוויקיפדיה ולהרחיב אותו.
מורילו בקר

מורילו בקר (בפורטוגזית: Murilo Becker; נולד ב-14 ביולי 1983) הוא כדורסלן ברזילאי המשחק בעמדות הפאוור פורוורד והסנטר בקבוצת מינאס טניס מליגת העל הברזילאית. גובהו 2.07 מטרים. בקר החל את דרכו בכדורסל המקצועני בקבוצת קוריאנתיאנס הברזילאית. לאחר מכן עבר לפרנקה סאו פאולו. ב-2005 הוא נרשם לדראפט ה-NBA, אך יצא ממנו בסופו של דבר. הוא שיחק בסאו פאולו במשך שלוש עונות, כאשר עונת השיא שלו הייתה 2006/2007, שבה הוא קבע ממוצעים של 16.6 נקודות ו-7.1 ריבאונדים למשחק והוביל את קבוצתו לגמר אליפות הליגה, בו היא הפסידה לאוניברסאו. הוא נבחר לחמישייה השנייה של העונה. באוגוסט 2007 חתם בקר על חוזה של שלוש שנים במכבי תל אביב, קבוצה ישראלית המשחקת ביורוליג. עם זאת, הוא לא הצליח להשתלב בסגל הקבוצה, ועקב כך הושאל לאקדמיק סופיה, כאשר היה מועמד לעבור גם לעירוני רמת גן. הוא הציג יכולת טובה במדי סופיה, ושיחק עימה אף בגביע יול"ב. במרץ 2008 הוא הוחזר למכבי תל אביב מההשאלה, לאחר פציעה של הסנטר המוביל שלה מרכוס פייזר שחייבה אותה להביא שחקן חיזוק. אף על פי כן, הוא לא שותף במדי מכבי גם לאחר חזרתו, ובסיום העונה חזר לברזיל, אל קבוצת מינאס טניס. בקר הוא מהשחקנים המובילים של נבחרת ברזיל. הוא זכה עם הנבחרת במשחקים הפאן-אמריקאיים ב-2003 וב-2007, בזכות ניצחונות במשחקי הגמר על הרפובליקה הדומיניקנית ופוארטו ריקו בהתאמה. הוא שיחק מספר פעמים גם באליפות אמריקה בכדורסל, וזכה עם נבחרת ברזיל באליפות ב-2005. בקר הוא בעל יכולת פיזית גבוהה וידוע כמצטיין בלקיחת ריבאונדים. פרופיל, באתר eurobasket פרופיל, באתר פיב"א סטטיסטיקות באתר Latinbasket
איי קיו ועושר האומות

איי קיו ועושר האומות (באנגלית: IQ and the Wealth of Nations) הוא ספר של הפרופסורים ריצ'רד לין וטאטו והנן הטוען שישנו מתאם גבוה בין התמ"ג לנפש של מדינות העולם, לבין האינטליגנציה הממוצעת של אותן המדינות, כלומר: ככל שהאינטליגנציה הממוצעת של מדינה כלשהי גבוהה יותר, אחוזי הצמיחה והתמ"ג לנפש, של אותה המדינה, יהיו גבוהים בהתאם. הספר יצא לאור בשנת 2002. בשנת 2006 הוציאו המחברים ספר המשך בשם: איי קיו ואי שוויון בינלאומי. הספר סוקר נתונים של מבחני מנת משכל משישים מדינות וטוען למתאם של 0.82 (ערכו של מתאם המבטא התאמה מוחלטת הוא 1) בין מנת המשכל הממוצע של המדינה לתוצר מקומי גולמי שלה. הספר עורר ביקורת בטענה שהוא מייצג גישה גזענית. איי קיו ועושר האומות, באתר OCLC (באנגלית) איי קיו ועושר האומות (היסטוריה ללא צנזורה) ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
התאחדות הטיפוס הספורטיבי והאתגרי בישראל

התאחדות הטיפוס הספורטיבי והאתגרי בישראל (בעבר: מועדון המטפסים הישראלי ולפני כן המועדון האלפיני הישראלי) היא עמותה רשומה, שמטרתה קידום ספורט הטיפוס בישראל. במועדון חברים מאות מטפסים, ביניהם מטפסים ספורטיביים, מטפסי סלע ואלפיניסטים[דרוש מקור]. המועדון הוא הגוף היציג של ספורט הטיפוס ומוכר על ידי מינהל הספורט ככזה. הוא פועל כיום בעיקר בטיפוס צוקים, ופחות בטיפוס אלפיני. המועדון חבר בהתאגדות הבינלאומית של האיגודים האלפיניים. המועדון הוקם בשנת 1939 ונקרא במקור "המועדון האלפיני הארץ-ישראלי". המועדון נוסד על ידי משה (מוסא) חבצלת (1904–1981), שהיה גם הנשיא הראשון של המועדון, ויועד בעיקר לעולי מרכז אירופה, ששאפו להקים מועדון סקי. בהיעדר אתרי סקי בארץ ישראל, עברו לעסוק בטיפוס אלפיני, שבתורו הפך לטיפוס סלע. האמיר עבדאללה, סבו של המלך חוסיין, ואבי סבו של המלך עבדאללה, היה חבר במועדון האלפיני הארץ-ישראלי. המועדון נרשם כעמותה בשנת 1987 ופועל כמוסד ללא כוונת רווח. מטרות המועדון הן להרחיב את חוג המטפסים ואת המתקנים לטיפוס בישראל תוך הנחלת ערכי טבע והשמירה עליו, מקצועיות ובטיחות. המועדון מעודד את חבריו להיפתח לסוגים שונים של טיפוס. בשנת 2011 שינה המועדון את שמו ל"מועדון המטפסים הישראלי". השינוי התבצע במטרה לפנות לכל המטפסים בישראל, ולא רק לאלו המגדירים עצמם "מטפסים אלפיניים". למעט השם, מטרות המועדון נותרו כשהיו. התאחדות היא הגוף היחידי בישראל המפיק את אליפויות ישראל ושולח מטפסים לתחרויות בין לאומיות. כתוצאה מהכרה זו שונה שוב השם בשנת 2019 להתאחדות הטיפוס בישראל, וכך הוא מוכר כיום בישראל ובעולם. בין הפעילויות הבולטות של המועדון: פיתוח אתרי טיפוס ומסלולים חדשים, הוספת מסלולים לאתרים קיימים, שיפור הבטיחות במסלולי הטיפוס השונים ותמיכה במשלחות טיפוס בעולם. כמו כן, עורך המועדון פעילויות היכרות, קורסי טיפוס, וכינוס מפגשים ובהם הרצאות לקידום הידע המקצועי והבטיחותי של המטפסים. המועדון התקין ציוד ומינה אחראים לתחזוקתם של מספר אתרי טיפוס: שילת, אתר בית אריה, מצוק גיתה ורכס רמים. בנוסף לכל אלו, מספק המועדון שירותים לחבריו כדוגמת תיקון נעלי טיפוס וביטוח המכסה תאונות טיפוס. המועדון מפרסם עלון ומקיים אתר אינטרנט ופורום פעיל בנושא טיפוס, ובו סיפורים, מאמרים, מידע מקצועי ועדכונים על אתרי טיפוס חדשים ומתחדשים. האיגוד הישראלי לטיפוס ספורטיבי אתר מועדון המטפסים הישראלי מועדון המטפסים הישראלי, באתר "גיידסטאר ישראל" על המועדון בהאנציקלופדיה של הטיפוס על שינוי שם המועדון, באתר הרשמי אודות המועדון, באתר הרשמי
כריסטיאן ירווי

כריסטיאן ירווי (באסטונית: Kristjan Järvi, נולד ב-13 ביוני 1972 בטאלין שבאסטוניה) הוא מנצח, פסנתרן, מלחין ומעבד מוזיקלי אסטוני-אמריקאי. כריסטיאן הוא בנו הצעיר של נמה ירווי. אחיו, פאבו ומריקה גם הם מוזיקאים. כאשר היה בן שבע היגר ירווי יחד עם משפחתו לארצות הברית, שם השתקעו בראמסון שבניו ג'רזי. ירווי גדל בניו יורק, שם למד נגינה בפסנתר אצל נינה סווטלנובה בבית הספר מנהטן למוזיקה. בהמשך למד ניצוח באוניברסיטת מישיגן אצל קנת קיסלר. משנת 1998 עד 2000 שימש ירווי כעוזר מנצח לאסה-פקה סאלונן בתזמורת הפילהרמונית של לוס אנג'לס. הוא המייסד והמנהל המוזיקלי של האנסמבל האבסולוטי, השוכן בניו יורק. בשנת 2007 קיבל ירווי עם האנסמבל האבסולוטי את פרס הבנק של גרמניה על הישג אמנותי יוצא דופן. ירווי כיהן כמנצח ראשי ומנהל מוזיקלי של תזמורת האופרה של ארצות הצפון באומה שבשוודיה בשנים 2000 עד 2004. בין השנים 2004 - 2009 הוא היה המנצח הראשי של תזמורת אמני הצליל בווינה, אוסטריה. ירווי משמש גם כיועץ אמנותי לתזמורת הקאמרית של בזל, שווייץ. ירווי היה מועמד לפרס גראמי, וכן קיבל את פרס מבקרי התקליטים הגרמנים ופרס גראמי שוודי על אלבום האופרה שלו "אי האושר". ירווי עומד בקשרים כמנצח אורח עם מספר תזמורות, בהן התזמורת הסימפונית של לונדון (עמה יש לו חוזה בלעדיות הופעות), תזמורת הגוונדהאוס של לייפציג, התזמורת הסקסונית הממלכתית של דרזדן, התזמורת הסימפונית של קלן ותזמורת רדיו ברלין בגרמניה, התזמורת הסקוטית הלאומית, תזמורת ה-BBC הלאומית של ויילס והתזמורת הפילהרמונית המלכותית של ליברפול בבריטניה. הרפרטואר של ירווי כולל יצירות מן התקופה הקלאסית והרומנטית, אך הוא מומחה גם למלחינים מן המאה ה-20 ולמוזיקה עכשווית, שהזמין יצירות אצל ארוו פרט, ה. ק. גריבר, ארקי-סוון טואור, אזקיאל וינאו ופטר ואהי. במסגרת פעילותו הפילנתרופיות ייסד ירווי קרן להעשרה מוזיקלית בבית יתומים באסטוניה ואת האקדמיה האבסולוטית בברמן שבגרמניה. לירווי בן, לוקאס, מנישואיו הראשונים לכנרת ליילה יוזפוביץ. הוא ואשתו השנייה, החלילנית היילי מליטה הורים לבן, פין ביירון.המשפחה מתגוררת לסירוגין בווינה ובפלורידה. מדיה וקבצים בנושא כריסטיאן ירווי בוויקישיתוף אתר האינטרנט הרשמי של כריסטיאן ירווי כריסטיאן ירווי, במסד הנתונים הקולנועיים IMDb (באנגלית) כריסטיאן ירווי, באתר אפל מיוזיק (באנגלית) כריסטיאן ירווי, באתר ספוטיפיי כריסטיאן ירווי, באתר AllMusic (באנגלית) כריסטיאן ירווי, באתר MusicBrainz (באנגלית) כריסטיאן ירווי, באתר Discogs (באנגלית) כריסטיאן ירווי, באתר Songkick (באנגלית) Full Biography (אורכב 25.11.2010 בארכיון Wayback Machine) Kristjan Järvi official site Tonkünstler-Orchestra official site Absolute Ensemble official site Wise,Brian. "A Maestro And His Plans For Reshaping An Orchestra", הניו יורק טיימס, April 18, 2004. Accessed November 4, 2008. "A year after the incident, the Jarvi family -- his wife, Lillia; his sons, Paavo and Kristjan; and his daughter, Maarika -- packed their bags and settled in Rumson." Anthony Tommasini (27 באוקטובר 2000). "Putting Music Back Together Again". New York Times. נבדק ב-2008-04-22. {{cite news}}: (עזרה) Tanja Dorn. "IMG Artists Profile: Kristjan Järvi". IMG Artists. אורכב מ-המקור ב-2008-04-30. נבדק ב-2008-04-23. Ben Mattison (20 בדצמבר 2005). "Kristjan Järvi Extends Contract With Austria's Tonkünstler Orchestra". Playbill Arts. נבדק ב-2008-04-22. {{cite news}}: (עזרה) Mary Ellyn Hutton, "Meet another Järvi". Cincinnati Post, 10 July 2007.
פרוטוזואה

פְּרוֹטוֹזוֹאָה (Protozoa) היא קבוצה פרפילטית של חד-תאיים איקריוטיים (בעלי גרעין תא ואברונים) השייכים לממלכה פרוטיסטה. הפרוטוזואות הן מיקרו-אורגניזמים חד-תאיים החיים בעיקר במים או בנוזלים מימיים והן מצויות בשפע בכל העולם. קיימים כמעט 30,000 מינים שונים של פרוטוזואות. הפרוטוזואות נבדלות מהצמחים, בעלי החיים והפטריות בכך שהן חד תאיות ולא נכללות בממלכת החיידקים מכיוון שלעומתם הן בעלות תא איקריוטי המשוכלל מזה של החיידקים. משמעות השם הלועזי ‏proto (ראשון) ו-zoa (חיות) מרמז שזו הקבוצה בעלת היצורים ההטרוטרופים העתיקה ביותר שידועה, עם זאת, מקצתן קרובות יותר לצמחים ביכולתן לבצע פוטוסינתזה. פרוטוזואים רבים הם פתוגנים, כלומר מחוללי מחלות, כגון: מלריה, טוקסופלזמוזיס, מחלת השינה ועוד. הפרוטוזואות מועילות למיני בעלי חיים שונים, שם הן מהוות חלק מהמיקרוביוטה שבמערכת עיכול. הפרוטוזואות מעכלות כמויות תאית גדולות ואף מביאות תועלת לאדם במפעלי טיהור שפכים שם הן מסייעות לסילוק חיידקים. כיאה לקבוצה המייצגת את פסגת האבולוציה החד-תאית קיים מגוון רחב ושונוּת עצומה בין הפרוטוזואות הן בצורה, בגודל, ביכולות התנועה ואופי הרבייה. קיימים סוגים שונים של פרוטוזואות בצורות שונות ובגדלים שונים – כמה מהן נעות בחופשיות, חלקן כמעט אינן נעות ואחרות חיות כטפילים בגוף בעלי-חיים. רובן בגודל מיקרוסקופי ומקצתן גדולות די הצורך להיראות לעין האדם (כגון השוֹפרִית, המגיעה עד לאורך 2 מ"מ). חלקן ריסניות (בעלות "שערות" זעירות) בעזרתן הן נצמדות לסלע או לאצה אבל גם מסוגלות לשחות באופן חופשי בעזרת ריסיה המרובים, לחלקן יש "פה" ו"ושט" מוגדרים שבאמצעותם הן בולעות בשלמות חיידקים ופרוטוזואות אחרות. קיימות גם פרוטוזואות "יונקות" בעלות מעין "מחושים" שבאמצעותם הן מוצצות את תכולת התאים שהן טורפות. האמבה – פרוטוזואה המוכרת היטב – משנה את צורתה ללא הרף. היא נעה באמצעות דמויי גפיים שהיא משרבבת מתוך גופה. היא שולחת דמוי-גף ומזרימה לתוכו ציטופלזמה כך שהוא הולך וגדל, עד שכל הציטופלזמה עוברת אליו והאמבה כולה נעה. דמוי-הגף משמש אותה גם לאכילה: הוא נשלח לעבר גרגר מזון ומקיף אותו, עד שהוא נעטף בחלל מזון מוקף קרום. לחלל נכנסים אנזימי עיכול המפרקים את המזון, תוך שהחלל הולך ומתכווץ בהדרגה. לפרוטוזואות, בניגוד לצמחים, אין דופן תא נוקשה. לכן ניתן לראות כי פרוטוזואות מסוימות מפתחות להן הגנה מיוחדת. לדוגמה – הפרוטוזואה עינן וקרובותיה עטופות בשכבה דקה של לוחיות חלבון גמישות מתחת לפני השטח של הציטופלזמה. כמה מיני קרנוניות ואמבות יוצרות לעצמן שכבת הגנה חיצונית בצורת מעטה של גרגרי חול המודבקים לדופן בחומר אורגני. הצמנטלה משתמשת בשרידיהן של פרוטוזואות אחרות כדי להרכיב "קונכייה" המשמשת להגנה. חלקים גדולים מקרקעית האוקיינוס מרופדים בקונכיות של יצורים אלו והופכים ברבות הימים לאבן גיר. למרות שרוב הפרוטוזואות אינן יכולות לחיות מחוץ למים, לרבות מהן היכולת לעבור עונות של יובש בתוך מעטה שהן יוצרות לעצמן ובתוכו הן עוברות למצב של תרדמת. רוב הפרוטוזואות מתרבות בדרך אל-זוויגית בחלוקה פשוטה לשני תאים או יותר. אצל חלקן קיימת רבייה מעין-זוויגית בתהליך בו שני תאים מתמזגים לתא גדול יותר המתחלק אחר כך לכמה תאים קטנים. מדיה וקבצים בנושא פרוטוזואה בוויקישיתוף פרוטוזואה, באתר ITIS (באנגלית) פרוטוזואה, באתר האנציקלופדיה של החיים (באנגלית) פרוטוזואה, באתר GBIF (באנגלית) פרוטוזואה, באתר אנציקלופדיה בריטניקה (באנגלית) פרוטוזואה, דף שער בספרייה הלאומית
טונו קליוסטה

טונו קליוסטה (באסטונית: Tõnu Kaljuste, נולד ב-28 באוגוסט 1953) הוא מנצח אסטוני. קליוסטה נולד בטאלין, בן להיינו (1925-1989), מנצח מקהלה וליה קליוסטה, כתבת רדיו. טונו שר בילדותו במקהלה של אביו וסיים את בית הספר התיכון למוזיקה של טאלין ב-1971. בשנת 1976 קיבל תואר ראשון מן הקונסרבטוריון של טאלין, שם למד אצל יורי וריסטה ורומן מאסטוב, והמשיך לתואר שני בקונסרבטוריון של לנינגרד, שם למד עד 1978. קליוסטה תפס בשנת 1974 את מקום אביו בראש המקהלה הקאמרית אלרהיים, הרכב שביצע יצירות כוראליות מתקופת הרנסאנס ועד מוזיקה עכשווית. הוא היה פרופסור לניצוח מקהלה בקונסרבטוריון של טאלין בשנים 1978 - 1980 וזכה בפרס הניצוח המצוין בתחרות המקהלות הבינלאומית על שם בלה בארטוק לשנת 1980. בתמיכה כספית של ממשלת אסטוניה הפל קליוסטה את מקהלת אלרהיים להרכב מקצועי מלא וב-1981 שינה את שמו למקהלה הקאמרית הפילהרמונית של אסטוניה. כמו כן ניצח קליוסטה על האופרה הלאומית של אסטוניה בין 1978 ל-1995. אחרי שאסטוניה זכתה בעצמאות בשנת 1991, הוסרו רבים מן המחסומים בפני הופעות והקלטות בינלאומיות וקליוסטה עשה לו שם בהקלטות לחברת ECM ליצירות של מלחינים אסטוניים כמו וליו טורמיס, ארקי-סוון טיור, ריינו אלר וארוו פרט. בשנת 1993 הקים את התזמורת הקאמרית של טאלין; כן היה מנצח ראשי של מקהלת רדיו שוודיה בשנים 1994 - 2000 ושל המקהלה הקאמרית של הולנד בשנים 1998 - 2000. מלבד יצירות של מלחינים אסטוניים, קליוסטה מקליט גם יצירות של בטהובן, פנדרצקי, שניטקה, רחמנינוב, מוצרט, טאנייב, ויוואלדי ועוד. אתר האינטרנט הרשמי של טונו קליוסטה מדיה וקבצים בנושא טונו קליוסטה בוויקישיתוף טונו קליוסטה, באתר AllMusic (באנגלית) טונו קליוסטה, באתר MusicBrainz (באנגלית) טונו קליוסטה, באתר Discogs (באנגלית) טונו קליוסטה, באתר Songkick (באנגלית)
אלת טרבינת

אלת טרבינת (שם מדעי: Pistacia terebinthus), היא מין עץ ממשפחת האלתיים, הנפוץ בחורש הים תיכוני בחלקו המערבי של אגן הים התיכון, ממערב טורקיה ועד ספרד. זהו עץ נשיר דו-ביתי, בעל עלים מנוצים. במזרח הים התיכון תופס את מקומו האקולוגי המין אלה ארצישראלית, הנבדל ממנו בעיקר במספר זוגות העלעלים ובכך שעלעליו מחודדים בקצותיהם. יש חוקרים הרואים בשני העצים תת-מינים של מין אחד, ואחרים מסווגים כל אחד כמין נפרד. שניהם נחשבים טקסונים ויקריים, כלומר טקסונים בעלי תכונות דומות המחליפים זה את זה באזורי תפוצה שונים. מצב שימור העץ הוא ללא חשש. בשם "טרבינת" תוגרמה לרוב המילה "אלה" (כשם עץ) בתרגומי התנ"ך. אלה (עץ) אלת טרבינת, באתר ITIS (באנגלית) אלת טרבינת, באתר NCBI (באנגלית) אלת טרבינת, באתר האנציקלופדיה של החיים (באנגלית) אלת טרבינת, באתר צמחיית ישראל וסביבתה אלת טרבינת, באתר Tropicos (באנגלית) אלת טרבינת, באתר GBIF (באנגלית) אלת טרבינת, באתר The Plant List (באנגלית) אלת טרבינת, באתר IPNI (באנגלית) מדיה וקבצים בנושא אלת טרבינת בוויקישיתוף אלת טרבינת באתר הרשימה האדומה של IUCN Joan E. Taylor, The Asherah, the Menorah and the Sacred Tree, Journal for the Study of the Old Testament 20, 1995-06, עמ' 40 doi: 10.1177/030908929502006602 ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.